Omuteebi wa ttiimu y’eggwanga eya Uganda Cranes, Shaban Muhammad, mu butongole ezzeemu okwegatta ku club ya KCCA FC ngaava mu club ya Onduparaka, mu kwetegekera sizoni ejja eya Uganda Premier League.
Shaban Muhammad atadde omukono kundagano ya myaka 2 ng’acangira KCCA FC endiba.
Guno omulundi gwakubiri nga yegatta ku KCCA FC, yasooka nabazanyirako mu sizoni ya 2017/2018.
Shaban Muhammad bweyava mu KCCA yagenda mu club ya Raja Casablanca eya Morocco n’abazanyira season ya 2018/19, olwo n’agenda mu club ya Vipers nabazanyira okuva 2019 okutuuka 2021 n’addayo mu Onduparaka.
KCCA kati ewezezza abazannyi 7 beyakagula mu kwetegekera sizoni ejja okuli Tshisungu Kankonde, Moses Waiswa, Ssenoga Muhamed, Faisal Wabyoona, Saidi Mayanja ne Allan Enyou.
Shaban Muhammad ettuttumu yalifunira mu club ya Onduparaka naddala bweyagiyamba okugireeta mu liigi ya babinywera eya Uganda Premier League mu 2016, ate mu mwaka gwe gumu ne batuuka ku luzannya olwakamalirizo olwa Uganda premier league.
Bisakiddwa: Issah Kimbugwe
lug_Latn lug_Latn lug_Latn lug_Latn lug_Latn lug_Latn taq_Latn